.

Copyright © Atten Ilsacs és Ygan Tirinax, 2025

Minden jog fenntartva!

Kiadta a Publio Kiadó Kft.,

9178 Hédervár, Kont István utca 2.

publio.hu

ISBN:

Szöveg © Atten Ilsacs és Ygan Tirinax, 2025

Bevezetés

Kék volt az ég és szikrázott a nap ezen a forró nyári délelőttön egy dombokkal határolt kis völgyben. Ez a különös kis hely varázslata abban rejlett, hogy kívülről nyugodtnak és csendesnek látszott, mintha lakatlan lenne, ám belülről a nyüzsgés folytonossága tartotta mozgásban. Olykor a nyugalom árasztotta el, főként a téli napokon, ám tavasztól őszig a folyamatos nyüzsgés jellemezte. Az itt lakók szorgos kis kezei meg nem álltak, míg a munka végére nem értek. Sokan voltak, ezért mindent maguknak meg tudtak teremteni ahhoz, hogy élhető környezetben éljenek.

Lakik itt egy kis sárgászöld körte, aki szakácskodik, ő Vilma. Társa a vitában Panni, egy csupaszív, „éretlen” kis paradicsom, aki mindenkinek segít, még akkor is, ha éppen nem ért a feladathoz. De működik

is

cukrászüzem,

kertészet,

növénytermelés,

szerelőműhely, iskola. Néhányan autószereléssel és versenyzéssel foglalkoznak, fodrászatot üzemeltetnek vagy éppen óvodát működtetnek a helyi kicsiknek.

De mi is ez a hely pontosan? Egy igazi otthonban jól érzi magát az ember és mindenki megtalálja a neki tetsző elfoglaltságot. Olyan nagy, mint egy erődítmény, a falait a bent lakók szilárdítják tudásukkal, egymás iránti szeretetükkel és együttműködésükkel.

Pont ez kell ahhoz, hogy igazi Otthonerőd legyen.

Az Otthonerődben élnek a Skacok, akik közül valaki naponta galibát okoz, ügyetlenkedik, vagy éppen sikerével emelkedik ki. Így történik ez minden nap, minden egyes mesében.

A világ legnagyobb tortája

Egyszer volt, hol nem volt, Otthonerőd közepén, egy kis konyhában, Vilma, a kis szakács körte éppen a világ legnagyobb tengerimalac tortáját sütötte. Hogy miért nem a cukrászkutyus Fancsi készítette? Azért, mert ő most egy távoli országban versenyzett messze földön híres süteményeivel, így Vilma és Panni voltak azok, akik elég ügyesnek érezték magukat ahhoz, hogy tortát süssenek a malacoknak.

A torta akkora volt, hogy még az ablakon is ki kellett dugnia a végét, nehogy leessen az asztalról! De Vilma nem bánta, ő imádta a főzést és a sütést. Csak éppenséggel a testvére, Panni is ott volt, hogy segítsen – és itt kezdődtek a bonyodalmak.

-Vilma, nem gondolod, hogy túl sok cukrot teszel a tortába? –

kérdezte Panni, miközben egy nagy kanálnyi cukrot tartott a kezében.

-Panni, ez egy tengerimalac torta! Ők szeretik, ha édes. Inkább keverd meg a csokikrémet! – felelte Vilma, és egy kis lisztet szórt Panni felé viccből.

-Te csak ne lisztezz engem! – kiáltott Panni nevetve, de közben a csokikrémből is csepegtetett egy keveset Vilma kötényére.

A konyha hamarosan úgy nézett ki, mint egy csatatér: lisztfelhő a levegőben, csokikrém a falon, és a torta fele még mindig az ablakban lógott.

-Mi történik itt? – lépett be Walti malac, az Otthonerőd iskolájának komoly és viccesen szigorú igazgatója. De ahogy meglátta a konyhai felfordulást, elmosolyodott.

-Úgy látom, a sütemény-harc közepén vagytok!

-Csak egy kis kreatív főzés, Walti! – kuncogott Vilma, miközben próbálta visszahúzni a tortát az ablakon belülre.

Ebben a pillanatban megjelent Fráncsez, a kertész maci, aki éppen egy óriási napraforgóval érkezett, amit az ajtón keresztül tuszkolt be.

-Hű, itt tényleg virágzik a jókedv! – morogta viccelődve Fráncsez.

Van egy kis felesleges virágföldem, ha valaki még jobban szét szeretné kenni! - tette hozzá kicsit gúnyosan, amin mindenki nevetett.

Ekkor belépett Gombi, a nagy kalapos tudós gomba és új találmányát tartotta a kezében. Készítettem egy gyorsított keverőgépet, hátha szükség lenne rá! – mondta büszkén, de a gépezet olyan gyorsan kezdett keverni, hogy a csokikrém egyenesen az égbe repült!

-Most aztán tényleg szükség lesz a segítségre! – kiáltották egyszerre mindannyian, és gyorsan elkezdték letakarítani a konyhát.

Amint sikerült mindent rendbe hozni, betoppant Rodolfó, a kék kismadár, aki autóversenyzéssel és repülővezetéssel foglalkozott.

Épp a napi repülőedzéséről érkezett vissza.

-Hé, látta valaki a csokikrémet? Olyan nom illatot éreztem a levegőben, hogy leszálltam, hogy megkóstoljam! – csiripelte vidáman, de a konyhában lévő rendetlenségre nézve inkább gyorsan visszaugrott a levegőbe.

Miután végre mindent elrendeztek, Vilma és Panni végre befejezték a tortát. -Ez most tényleg nom lett! – mondta Vilma, és barátságosan meglökte Pannit.

-Tudod, lehet, hogy mégiscsak jól jött ez a kis vita! – nevetett Panni, és egy kis csokikrémmel megkente Vilma orrát.

Az este folyamán, amikor mindenki összegyűlt az Otthonerőd nagytermében, hogy megkóstolja a tortát, Walti Malac egy nagy bejelentést tett: Barátaim, Otthonerődbeli Lakók! Örömmel jelentem be, hogy sikerült új helyeket találnunk a megmentett tengerimalacok számára! Dönthetnek, hogy a Holdra költöznek az első Rö olóniára, vagy lemerülnek Rö antisz világába, a tenger mélyére!

-Na meg persze Röfopolisz is ott van! – tette hozzá Fráncsez.

-Szuper! – kiáltották egyszerre mindannyian, még a megmentett tengerimalacok is, akik izgatottan beszélgettek egymással, hogy melyik helyre szeretnének menni.

-Ha bárki úgy dönt, hogy maradna, mindig ott a Malacmenhely Otthonerőd alatt, amit mi üzemeltetünk! – mondta Rodolfó, miközben egy karikát repült a fejünk felett.

Végül mindenki evett egy nagy szelet tortát, és a nap sok nevetéssel, vidámsággal telt. Otthonerőd lakói tudták, hogy bármi is történjen, együtt mindig találnak valami mókát.

Ha valaha is eltévednének, csak követniük kell a kis vakondok által kiépített szupergyors vasúti hálózatot, a -Vakivasutat-, ami mindent összeköt – akár a Holdig, akár a tenger mélyéig!

Document Outline

- .

- Bevezetés

- A világ legnagyobb tortája

- Mira

- Az új munkatárs

- A divatbemutató

- Versenyre fel!

- (Z)űrkörte

- A kaccsigazítás

- Pannacsinta

- Kerti Kalandok Gépe

- Diego és Walti Röflantiszban

- A Sivatagi Kaland

- Vilma szülinapja a Holdon

- A Nagy Cukrászverseny

- Kincskereső Nyaralás

- A Malacmenhely Karácsonya

- Röfopoliszi Repülőverseny

- Malacmentés Röflantiszon

- Új színben a Malacmenhely

- Az Üveghegy titka